open-index/open-wikipedia-markdown huggingface dataset:
Arheoloogilised väljakaevamised

**Arheoloogilised väljakaevamised** on maapinnalt ülemise mulla- ja/või prügikihi eemaldamine eesmärgiga saada leide, mida saab kasutada arheoloogilisteks uuringuteks.  

## Kaevamiste läbiviimine

Arheoloogid huvituvad kõigist kunagise inimtegvuse jälgedest ja nii viiakse uurimistöid läbi erinevates paikades – näiteks nii asulates, linnustes, põldudel, kalmistutel, pühapaikades kui ka uppunud laevadel. Arheoloogilisi väljakaevamisi tehakse üldiselt kahel juhul – probleemkaevamised viiakse läbi mingile konkreetsele küsimusele vastuse saamiseks, näiteks ühe piirkonna linnuste kaevamised selgitamaks nende vanust; päästekaevamised toimuvad siis, kui muistised jäävad ehitustele ette, näiteks maanteede rajamisel või hoonete ehitamisel. 

Väljakaevamised pole korratav protsess, sest sama ala ei saa kaevata kaks korda. Seega on arheoloogia sageli tuntud kui hävitav teadus, kus vaatluse tegemiseks on vaja algsed tõendid hävitada. Selle probleemi leevendamiseks on kaevamisprotsessi ja selle tulemuste salvestamiseks võimalik kasutada väga täpseid digitaalseid meetodeid.

Hiljem järelduste tegemiseks on oluline leidude konteksti jälgimine ja fikseerimine nii erinevate muististe vahel kui iga muistise sees. Näiteks maetute paiknemine kalmes, neile kaasapandud esemete hulk, tüüp ja paiknemine võivad matusekombestikust rääkida väga palju. Sellel põhjusel on keelatud muististe omavoliline kaevamine ning sealt leidude eemaldamine – nii kaob tervikpilt muistisest.

## Materjali säilitamine ja analüüsimine

Kaevamistel leitud esemed puhastatakse, nummerdatakse ja pannakse kottidesse või karpidesse. Mõned leiud (näiteks metall- ja puuesemed) vajaduse korral konserveeritakse, mõned pannakse muuseumides näitusele. Väljakaevamiste ja muu arheoloogilise uurimistööga kogutud informatsiooni põhjal kunagiste ühiskondade kohta järelduste tegemiseks leiud süstematiseeritakse, lokaliseeritakse, dateeritakse, kontekstualiseeritakse ja lõpuks tõlgendatakse.

## Viited
Feodaallinnus

**Feodaallinnus** on feodaali või vaimuliku tugevasti kindlustatud ehitis (linnus). 

## Vaata ka
*Eesti linnuste loend

## Viited
Feodaalne killustatus

**Feodaalne killustatus** oli keskajal olukord, kus puudus tugev keskvõim (kuningavõim) ja domineeris feodaalide sõltumatu valitsemine. 

Sel perioodil muutusid suurfeodaalide valdused omavahel sõdivateks "riikideks riigis". 

## Viited
Viktor Jermolajev

**Viktor Jermolajev** (vene keeles **Ермолаев Виктор Вячеславович**; sündinud 6. jaanuaril 1953 Gorkis) on Eesti meremees ja poliitik.

Ta lõpetas 1968. aastal Gorkis  ja 1972. aastal Tallinna Kalatööstusliku Merekooli, 1984. aastal Kaliningradi Tehnikainstituudi ja 1990. aastal Leningradi Kõrgema Parteikooli.

Töötas aastatel 1972–1979 tootmiskoondises Eesti Kalatööstus masinisti ja mehaanikuna, 1979–1983 komsomolisekretäri asetäitjana ja sekretärina ning 1983–1990 parteikomitee sekretäri asetäitjana ja sekretärina.

Aastatel 1990–1992 oli ta Eesti Vabariigi Ülemnõukogu liige, kuuludes algul väliskomisjoni ja hiljem rahvussuhete komisjoni. Kuni augustiputšini kuulus ta saadikurühma Kommunistlik fraktsioon (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon laiali minna).

Ta oli aastatel 1979–1991 NLKP liige. Ühtlasi oli ta 1991. aastani Eestimaa Kommunistliku Partei (NLKP) Keskkomitee ja selle büroo liige. Aastatel 1985–1989 oli ta Tallinna Kalinini Rajooni Rahvasaadikute Nõukogu liige.

## Kirjandus
* "Kes on kes Eesti poliitikas", Eesti Entsüklopeediakirjastus 1992
Parasvöötme okasmets

**Parasvöötme okasmets** ehk **taiga** on bioom, millele kuuluvad Euraasia ja Põhja-Ameerika parasvöötmes paiknevad okasmetsad.
Ristsõnad

**Ristsõnad** ehk **ristsõnamõistatus** on Inglismaalt pärit hariv sõnamõistatus. Eesmärk on vastata küsimustele õigete sõnadega, kirjutades need  vasakult paremale või ülalt alla. Tihti on ristsõnadel õige lahenduse korral tumedamates ruutudes vastus.

## Lahendamine
Ristsõnades on mõistlik alustada lihtsamatest küsimustest, millele kindlasti vastust teatakse. Näiteks on ristsõnades viimasel ajal levinud küsimus "Püsi, rahu". Kui vastuses peab olema kolm tähte, võib sinna kirjutada "Asu". Kui on aga küsimus mingi värvuse kohta, siis tuleb sinna tähti juurde tuua, vastates teistele küsimustele. Õige lahendamise korral ilmub tihti tumedatesse ruutudesse vastus.

## Levik
Ristsõnu hakati algselt valmistama Inglismaal. Praeguseks on mõistatus tuntud juba ülemaailmselt. Tihti esineb neid ajalehtedes või ajakirjades meelelahutuse valdkonnas.

Esimene eestikeelne ristsõna ilmus 9. veebruaril 1925 ajalehes Esmaspäev.

## Viited
Pavel Jermoškin

**Pavel Jermoškin** (sündinud 7. detsembril 1943 Vologda oblastis) on Eesti kaevandustööline ja poliitik.

Ta lõpetas 1961. aastal Narva 1. Internaatkooli.

Ta töötas aastatel 1961–1963 ja 1973–1990 tootmiskoondises Eesti Põlevkivi ning aastatel 1963–1973 kombinaadis Vorkutaugol ekskavaatorijuhi ja brigadirina.

Aastatel 1990–1992 oli ta Eesti Vabariigi Ülemnõukogu liige, ta on kuulunud sotsiaal- ja keskkonnakomisjoni. Ta oli ka Põhiseaduse Assamblee liige.

Ta oli aastatel 1988–1991 NLKP liige, ta on olnud Eestimaa Kommunistliku Partei (NLKP) Keskkomitee liige ning Eesti NSV Töökollektiivide Ühendnõukogu Kohtla-Järve presiidiumi liige.

## Kirjandus
* "Kes on kes Eesti poliitikas", Eesti Entsüklopeediakirjastus 1992
Juri Jevstignejev

**Juri Jevstignejev** (sündinud 1. oktoobril 1947 Leningradis) on Eesti ühiskonnategelane ja poliitik.

Ta lõpetas aastal 1963 Sillamäe 2. Keskkooli, seejärel Leningradi 38. kutsekooli raadioaparatuuri lukksepa ja monteerija erialal ning aastal 1978 ökonomistina Tallinna Polütehnilise Instituudi.

Ta töötas aastatel 1965–1988 Sillamäe Keemiametallurgia Tootmiskoondises. Aastatel 1988– oli ta Sillamäe linnapea.

Aastatel 1990–1992 oli ta Eesti Vabariigi Ülemnõukogu liige, olles haldusreformikomisjoni liige ja kuuludes saadikurühma "kodanikuleppimus".

## Kirjandus
* "Kes on kes Eesti poliitikas", Eesti Entsüklopeediakirjastus 1992
Ikaldus

**Ikaldus** (ka **ikaldumine**) on põllusaagi osaline või täielik hävimine halbade ilmastikuolude tõttu. 

## Vaata ka
*näljahäda

## Viited
Pavel Grigorjev

**Pavel Grigorjev** (sündinud 3. aprillil 1941 Kotlõs Kingissepa rajoonis Leningradi oblastis) on Eesti insener ja poliitik.

Ta lõpetas aastal 1964 Leningradi Merekooli, aastal 1966 Leningradi Külmutusseadmete tehnikumi ja aastal 1976 Kaliningradi Kalatöötlemisinstituudi.

Ta töötas aastatel 1964–1967 Murmanskis laevamehaanikuna ja aastatel 1967–1990 kalurikolhoosis Oktoober peainsenerina.

Aastatel 1990–1992 oli ta Eesti Vabariigi Ülemnõukogu liige. Ta on olnud ka Kohtla-Järve Rahvasaadikute Nõukogu Täitevkomitee liige.

## Kirjandus
* "Kes on kes Eesti poliitikas", Eesti Entsüklopeediakirjastus 1992
Paraad

**Paraad** on sõjaväe, sportlaste vm organiseeritud inimrühma pidulik ülevaatus, mis harilikult toimub avalikul väljakul, marsimuusika saatel ning rongkäigu kujul. Paraadiks võidakse nimetada ka maa- või veesõidukite sarnast ülevaatust, näiteks jõe-, mereväe- või autode paraadi.

Inimeste paraadi korral kannavad osalised tihtipeale vormirõivast. Sõjaväestatud organisatsioonidel on enamasti selliseks otstarbeks eraldi vorm, mida nimetatakse paraadmundriks.

Paraadiga võidakse tähistada pidulikke sündmusi, riigi- ja rahvuspühi või omavalitsuste tähtpäevi. Eestis on tavaks korraldada igal aastal Eesti Vabariigi aastapäeval (24. veebruaril) Eesti kaitseväe ja võidupühal (23. juunil) Eesti Kaitseliidu paraad. Nõukogude Liidus toimusid paraadid mai- ja oktoobripühade ajal, samuti Teise maailmasõja võidu tähistamiseks 9. mail.

## Viited

## Välislingid
* "Haapsalus toimus võidupüha paraad" Postimees, 23.06.2013
Keskkonnamürgid

**Keskkonnamürgid** on tööstusest pärit ained, mis kogunevad toiduahela kõrgematesse lülidesse ja toimivad aeglaselt.

## Viited
Karskusliikumine

**Karskusliikumine**  on ühiskondlik liikumine, mis võitleb alkoholi liigjoomise vastu ja propageerib alkoholivastast mõtteviisi. Liikumist viljelevad näiteks karskusseltsid.

## Viited

## Välislingid
*Eesti karskusliikumine ja karskusseltsid Eesti Ajalooarhiivi fondiloendist
Kallur

**Kallur**, ka kallurauto on kallutatava veokastiga veoauto, mida kasutatakse erinevate puistmaterjalide (masskaupade) veoks. Peamisteks veetavateks puistmaterjalideks on pinnas ja ehitusmaterjalid (liiv, kruus, graniit- ja paekivikillustik, paetuhk jms). Kalluri terasest valmistatud, tugevat ja jäika veokasti kallutatakse (tõstetakse) hüdraulika abil. 

## Viited
Aleksandr Gussev

**Aleksandr Gussev** (sündinud 23. oktoobril 1950) on Eesti insener, tippjuht ja poliitik.

Ta lõpetas aastal 1968 Kuibõševi oblastis Žiguljovski linnas keskkooli ja aastal 1974 Kuibõševi Lennundusinstituudi raadiotehnikainseneri erialal.

Ta töötas aastatel 1973–1988 Tallinna Raadioelektroonika Tootmiskoondises, algul konstrueerimisinsenerina, siis jaoskonna- ja tsehhiülemana, peadirektori asetäitjana tootmise alal ning peadirektorina. 

Aastatel 1990–1992 oli ta Eesti Vabariigi Ülemnõukogu liige, ta osales selle majanduskomisjoni töös. Kuni augustiputšini kuulus ta saadikurühma Kommunistlik fraktsioon (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon minna laiali).

Ta oli aastatel 1980–1991 NLKP liige. 1988–1991 oli ta EKP Tallinna Mererajooni Komitee I sekretär ja 1990–1991 Eestimaa Kommunistliku Partei (NLKP) Keskkomitee sekretär.

## Tunnustus
* 1985 – orden "Austuse märk"
* 1988 – NSV Liidu Sidevahendite Tööstuse Ministeeriumi teeneline töötaja

## Kirjandus
* "Kes on kes Eesti poliitikas", Eesti Entsüklopeediakirjastus 1992
Liikumine (ühiskond)

**Liikumine** (ka: **ühiskondlik liikumine**) on suurema hulga inimeste sihipärane tegutsemine ühesuguste ideeliste eesmärkide nimel. Näiteks karskusliikumine võitleb alkoholi liigjoomise vastu, roheliste liikumine elukeskkonna hoidmise ja säilitamise eest, hõimuliikumine taotleb etniliselt ja keeleliselt lähedaste rahvaste poliitiliste ja kultuurisidemete tugevdamist, ametiühinguliikumine püüab ühendada võimalikult kõiki töötajaid ametiühinguisse ja seista nende huvide eest jne.

## Vaata ka
*Külaliikumine
*Üliõpilasliikumine
*Poliitiline liikumine

## Viited
Enesehinnang

**Enesehinnang** on psühholoogias inimese üldine subjektiivne emotsionaalne hinnang, kui väärtuslik ta on. Hinnang peegeldab inimese enda otsust, mida ta enda kohta arvab. Enesehinnang hõlmab usku endasse (näiteks: olen pädev, olen väärtuslik) ja ka emotsionaalseid seisundeid nagu meeleheide,  uhkus, häbi.  Smith and Mackie (2007) defineerisid nii: "Mina-käsitlus on see, mida me arvame endast ja enesehinnang on positiivne või negatiivne hinnang sellele, kuidas me ennast tunneme."

Enesehinnang on huvitav sotsiaalpsühholoogiline konstruktsioon, kuna seda kasutatakse erinevate tulemuste edukaks ennustamiseks, nagu näiteks akadeemiline võimekus, õnnelikkus, rahuldustunne abielus ja suhetes, ja kriminaalne käitumine. Enesekindlus võib kasutada konkreetsetes olukordades (näiteks: "Ma usun, et olen hea kirjanik ja ma olen selle üle õnnelik") või ka laiemas mõistes (näiteks: "Ma usun, et olen halb inimene ja see tekitab mulle üldist halba arvamust endast"). Psühholoogid arvavad, et enesehinnang on püsiv isiku tunnusjoon, kuigi see võib ka lühiajaliselt kõikuda.

## Vaata ka
* Minapilt
* Ohvrimentaliteet
* Enesetähtsustamise sajand

## Viited
Karskusselts

**Karskusselts** on organisatsioon, mis võitleb alkoholi liigjoomisega ning propageerib ühiskonnas alkoholivastast mõtteviisi (karskusliikumine). 

Eesti karskusseltse:
*Eesti Karskusliit AVE
*Karskuse Sõber
*Põltsamaa Ühisgümnaasiumi Karskusring
*Valvaja

## Viited

## Välislingid
*Eesti karskusliikumine ja karskusseltsid Eesti Ajalooarhiivi fondiloendist
Ryan Nugent-Hopkins

**Ryan Jeremy Noel Nugent-Hopkins** (sündinud 12. aprillil 1993 Burnabys Briti Columbia provintsis) on Kanada jäähokimängija, keskmängija. 

Ta mängib 2011. aastast NHL-i klubis Edmonton Oilers. Ta on klubi meeskonna asekapten.

Aastal 2011 valis Oilersi ta endale NHL-i *draft*'is esimesena. Enne NHL-i karjääri algust mängis ta Western Hockey League'i (WHL) klubis Red Deer Rebels. Hooajal 2009–10 pälvis ta WHL-i parimale uustulnukale antava Jim Piggott Memorial Trophy.

2015. aastal valiti ta NHL-i tähtede mängule.

Ta on kuulunud Kanada jäähokikoondisse 2012. aasta maailmameistrivõistlustel.

## Välislingid
*Ryan Nugent-Hopkins – ESPN
Aleksandr Ovetškin

**Aleksandr Mihhailovitš Ovetškin** (vene keeles Александр Михайлович Овечкин; sündinud 17. septembril 1985 Moskvas) on Venemaa jäähokimängija, vasakäär. Ta mängib 2005. aastast NHL-i klubis Washington Capitals. Alates 2010. aastast on ta klubi meeskonna kapten.

Tema ema Tatjana Ovetškina oli korvpallur ja ta on kahekordne olümpiavõitja. Tema isa Mihhail oli jalgpallur.

Ovetškin alustas karjääri Venemaa kõrgliiga klubis Moskva Dünamos.

Aastal 2004 valiti ta esimesena NHL Draftis. NHL-is alustas ta karjääri hooajal 2005–06. Samal hooajal lõi ta liigas 52 väravat ja andis 54 resultatiivset söötu ning võitis hooajale parimale uustulnukale antava Calder Memorial Trophy.

2018. aastal võitis ta Capitalsiga Stanley karika.

NHL-i tähtede mängule on ta valitud seitsmel korral. 

Venemaa jäähokikoondise koosseisus ta tulnud kahel korral maailmameistriks ning võitnud maailmameistrivõistlustelt veel viis medalit. Taliolümpiamängudel on ta osalenud kokku kolmel korral.

## Välislingid
*Alex Ovechkin – ESPN
* Aleksandr Ovetškin hockeydb.com lehel
Genik Israeljan

**Genik Israeljan** (sündinud 23. detsembril 1938 Hmelnitski oblastis) on Eesti ajakirjanik ja poliitik.

Ta sündis Šepetovkas Hmelnitski oblastis sõjaväelase perekonnas. Ta lõpetas aastal 1956 Tallinna 33. Keskkooli, õppis aastatel 1961–1962 TPI-s, lõpetas aastal 1968 Leningradi Ülikooli ajakirjandusteaduskonna ja aastal 1972 Leningradi Kõrgema Parteikooli trükindusosakonna.

Ta töötas aastatel 1956–1958 Tallinna Masinaehitustehases treialina, aastatel 1961–1963 Tallinna Elektrotehnika Tehases katseelektrikuna. Aastatel 1963–1968 töötas ta ELKNÜ Keskkomitees instruktori ja sektorijuhatajana, aastatel 1968–1970 tootmiskoondises "Ookean" kapteniabina. Aastatel 1972–1991 töötas ta EKP Tallinna Linna Kalinini Rajooni Komitees ja EKP Tallinna Linnakomitees.

Aastatel 1990–1992 oli ta Eesti Vabariigi Ülemnõukogu liige. Kuni augustiputšini kuulus ta saadikurühma *"Kommunistlik fraktsioon"* (pärast augustiputši otsustasid saadikurühmad "Virumaa", "Võrdsete õiguste eest", "Koostöö" ja "Kommunistlik fraktsioon" minna laiali).

Ta oli aastatel 1962–1991 NLKP liige.

## Kirjandus
* "Kes on kes Eesti poliitikas", Eesti Entsüklopeediakirjastus 1992
Mai Kolosov

**Mai Kolosov** (aastani 1963 **Mai Pärda**, hiljem **Mai Kolossova**; sündinud 19. mail 1937 Tartus) on eesti agronoom, pedagoog, parteitöötaja ja poliitik. 

Ta lõpetas aastal 1955 Tartu 2. Keskkooli ja aastal 1960 agronoomina Eesti Põllumajanduse Akadeemia, ta on õppinud kaugõppe teel Tartu Riiklikus Ülikoolis keemiat ja bioloogiat. 

Ta töötas aastatel 1960–1963 Vändras, Toris ja Pärnu Põlluvalitsuses agronoomina. Aastatel 1963–1972 töötas ta Pärnus bioloogia- ja keemiaõpetajana.

## Tegevus Eesti NSV valitsusasutustes ja NLKP-s
Ta oli 1960. aastatel ELKNÜ Pärnu rajoonikomitee osakonnajuhataja.

NLKP liige 1964. aastast. 1970. aastast EKP Pärnu rajoonikomitee lektor, hiljem propaganda- ja agitatsiooniosakonna juhataja asetäitja ja juhataja, siis EKP Pärnu rajoonikomitee sekretär ja  II sekretär.

1983. aastast EKP Keskkomitee parteiorganisatsioonilise töö osakonna juhataja asetäitja. Aastatel 1983–1990 oli ta EKP Valga Rajoonikomitee I sekretär.

Ta oli Eesti NSV Ülemnõukogu XI koosseisu liige, oli sealse tervishoiu- ja sotsiaalhoolduskomisjoni esimehe asetäitja.

## Eesti Vabariigi Ülemnõukogus
Aastatel 1990–1992 oli Kolossova Eesti Vabariigi Ülemnõukogu liige, tegutsedes sotsiaalkomisjonis. 20. augustil 1991 hääletas ta Eesti iseseisvuse taastamise poolt.

## Tunnustus
*2002 Riigivapi V klassi teenetemärk
*2006 Riigivapi III klassi teenetemärk
*2008 Pärnu teenetemärk (rahvakultuuri arendamise ja MTÜ Lüster tegevuse kaudu Pärnu maailmakaardile viimise eest)

## Kirjandus
*"Kes on kes Eesti poliitikas". Eesti Entsüklopeediakirjastus. Tallinn 1992

## Välislingid
*Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 97 (kaader 99)
Winona maakond

**Winona maakond** (*Winona County*) on maakond USA-s Minnesota osariigis. Geograafilised koordinaadid on 43°98' N, 91°77' W.

Maakonna halduskeskus ja suurim linn on Winona.

Maakonna pindala on 1662 km&sup2;, millest 40 km&sup2; moodustab veepindala.

Elanike arv oli 2010. aasta rahvaloenduse järgi 51 461. Aastal 2000 oli elanike arv 49 985.

## Naabermaakonnad

* Wabasha maakond (loodes)
* Buffalo maakond (põhjas)
* Trempealeau maakond (kirdes)
* La Crosse'i maakond (idas)
* Houstoni maakond (lõunas)
* Fillmore'i maakond (edelas)
* Olmstedi maakond (läänes)

## Ajalugu

Winona maakond moodustati 23. veebruaril 1854. aastal Fillmore'i ja Wabasha maakonna osadest.

## Kaitsealad

* Upper Mississippi River National Wildlife and Fish Refuge (osa)
* John A. Latsch State Park
* Great River Bluffs State Park
* Whitewater State Park

## Välislingid

* Winona maakonna koduleht (*inglise keeles*)
Jeffersoni maakond (Alabama)

**Jeffersoni maakond** (*Jefferson County*) on maakond USA-s Alabama osariigis. Geograafilised koordinaadid on 33°35' N, 86°52' W.

Maakonna halduskeskus ja suurim linn on Birmingham.

Maakonna pindala on 2911 km&sup2;, millest 29 km&sup2; moodustab veepindala.

Elanike arv oli 2010. aasta rahvaloenduse järgi 658 466. Aastal 2000 oli elanike arv 662 047.

Maakond on elanike arvult Alabama suurim.

## Naabermaakonnad

* Walkeri maakond (loodes ja põhjas)
* Blounti maakond (põhjas)
* St. Clairi maakond (kirdes ja idas)
* Shelby maakond (kagus ja lõunas)
* Tuscaloosa maakond (edelas ja läänes)
* Bibbi maakond (edelas)

## Ajalugu

Jeffersoni maakond moodustati 13. detsembril 1819. Maakond on saanud nime Thomas Jeffersoni järgi.

2011. aastal läks maakond pankrotti. Maakonna võlad olid kokku 4,2 miljardit dollarit.

## Välislingid

* Jeffersoni maakonna koduleht (*inglise keeles*)
Tahtejõud

**Tahtejõud** on jõud ennast sundida. 

Selleks, et sihikindlalt tegutseda, on vaja tahtejõudu. Tahtejõuline inimene teab, mis on tema tegevuse eesmärk ega lase ennast raskustest heidutada.

## Viited
Madisoni maakond (Alabama)

**Madisoni maakond** (*Madison County*) on maakond USA-s Alabama osariigis. Geograafilised koordinaadid on 34°45' N, 86°33' W.

Maakonna halduskeskus ja suurim linn on Huntsville.

Maakonna pindala on 2105 km&sup2;, millest 21 km&sup2; moodustab veepindala.

Elanike arv oli 2010. aasta rahvaloenduse järgi 334 811. Aastal 2000 oli elanike arv 276 700.

## Naabermaakonnad

* Lincolni maakond (põhjas)
* Franklini maakond (kirdes)
* Jacksoni maakond (idas)
* Marshalli maakond (kagus)
* Morgani maakond (edelas)
* Limestone'i maakond (läänes)

## Ajalugu

Madisoni maakond moodustati 13. detsembril 1808 tšerokii ja tšikasoo indiaanlaste aladest. Maakond on saanud nime neljanda Ameerika Ühendriikide presidendi James Madisoni järgi.

## Kaitsealad

* Wheeler National Wildlife Refuge (osa)

## Välislingid

* Madisoni maakonna koduleht (*inglise keeles*)
Mobile'i maakond

**Mobile'i maakond** (*Mobile County*) on maakond USA-s Alabama osariigis. Geograafilised koordinaadid on 30°47' N, 88°12' W.

Maakonna halduskeskus ja suurim linn on Mobile.

Maakonna pindala on 4258 km&sup2;, millest 1064 km&sup2; moodustab veepindala.

Elanike arv oli 2010. aasta rahvaloenduse järgi 412 992. Aastal 2000 oli elanike arv 399 843.

## Naabermaakonnad

* Washingtoni maakond (põhjas)
* Baldwini maakond (idas)
* Jacksoni maakond (edelas)
* George'i maakond (läänes)
* Greene'i maakond (loodes)

## Ajalugu

Madisoni maakond moodustati 18. detsembril 1812.

## Kaitsealad

* Bon Secour National Wildlife Refuge(osa)
* Grand Bay National Wildlife Refuge (osa)

## Välislingid

* Mobile'i maakonna koduleht (*inglise keeles*)
Madisoni maakond

**Madisoni maakond** on maakond kahekümnes Ameerika Ühendriikide osariigis:

* **[[Madisoni maakond (Alabama)|Madisoni maakond]]** Alabama osariigis
* **[[Madisoni maakond (Arkansas)|Madisoni maakond]]** Arkansase osariigis
* **[[Madisoni maakond (Florida)|Madisoni maakond]]** Florida osariigis
* **[[Madisoni maakond (Georgia)|Madisoni maakond]]** Georgia osariigis
* **[[Madisoni maakond (Idaho)|Madisoni maakond]]** Idaho osariigis
* **[[Madisoni maakond (Illinois)|Madisoni maakond]]** Illinoisi osariigis
* **[[Madisoni maakond (Indiana)|Madisoni maakond]]** Indiana osariigis
* **[[Madisoni maakond (Iowa)|Madisoni maakond]]** Iowa osariigis
* **[[Madisoni maakond (Kentucky)|Madisoni maakond]]** Kentucky osariigis
* **[[Madisoni vald]]** Louisiana osariigis
* **[[Madisoni maakond (Mississippi)|Madisoni maakond]]** Mississippi osariigis
* **[[Madisoni maakond (Missouri)|Madisoni maakond]]** Missouri osariigis
* **[[Madisoni maakond (Montana)|Madisoni maakond]]** Montana osariigis
* **[[Madisoni maakond (Nebraska)|Madisoni maakond]]** Nebraska osariigis
* **[[Madisoni maakond (New York)|Madisoni maakond]]** New Yorgi osariigis
* **[[Madisoni maakond (Ohio)|Madisoni maakond]]** Ohio osariigis
* **[[Madisoni maakond (Põhja-Carolina)|Madisoni maakond]]** Põhja-Carolina osariigis
* **[[Madisoni maakond (Tennessee)|Madisoni maakond]]** Tennessee osariigis
* **[[Madisoni maakond (Texas)|Madisoni maakond]]** Texase osariigis
* **[[Madisoni maakond (Virginia)|Madisoni maakond]]** Virginia osariigis
Talupoegade pagemine

**Talupoegade pagemine** (lühemalt ka: **pagemine**) on ajalooline nähtus, kus kellestki sõltuvad talupojad asusid omavoliliselt teise linna või teise feodaalvaldusse. Pagemise põhjus oli enamasti paremate elutingimuste otsimine.
 
## Viited
Yavapai maakond

**Yavapai maakond** (*Yavapai County*) on maakond USA-s Arizona osariigis. Geograafilised koordinaadid on 34°33' N, 112°32' W.

Maakonna halduskeskus ja suurim linn on Prescott.

Maakonna pindala on 21 051 km&sup2;, millest 12 km&sup2; moodustab veepindala.

Elanike arv oli 2010. aasta rahvaloenduse järgi 211 073. Aastal 2000 oli elanike arv 167 517.

## Naabermaakonnad

* Mohave maakond (läänes)
* La Pazi maakond (edelas)
* Maricopa maakond (lõunas)
* Gila maakond (idas)
* Coconino maakond (põhjas ja kirdes)

## Ajalugu

Yavapai maakond moodustati 9. novembril 1864 ja maakond oli üks neljast originaalsest maakonnast Arizonas. Yavapai maakond on andnud osa oma territooriumist Apache'i, Coconino, Maricopa ja Navajo maakonnale. Maakonna praegused piirid on 1891. aastast. Maakond on saanud nime javapai indiaanlaste järgi.

## Kaitsealad

* Agua Fria rahvusmonument
* Coconino metsakaitseala (osa)
* Kaibabi metsakaitseala (osa)
* Montezuma Castle rahvusmoument
* Prescotti metsakaitseala (osa)
* Tonto metsakaitseala (osa)
* Tuzigooti rahvusmonument

Maakonnas asub 19 ürgloodusala (*wilderness area*).

*Apache Creek Wilderness
*Arrastra Mountain Wilderness
*Castle Creek Wilderness 
*Cedar Bench Wilderness 
*Fossil Springs Wilderness
*Granite Mountain Wilderness (Arizona) 
*Hassayampa River Canyon Wilderness 
*Hells Canyon Wilderness (Arizona)
*Juniper Mesa Wilderness
*Mazatzal Wilderness 
*Munds Mountain Wilderness 
*Pine Mountain Wilderness
*Red Rock-Secret Mountain Wilderness
*Sycamore Canyon Wilderness
*Tres Alamos Wilderness
*Upper Burro Creek Wilderness
*West Clear Creek Wilderness
*Wet Beaver Wilderness 
*Woodchute Wilderness 

## Välislingid

* Yavapai maakonna koduleht (*inglise keeles*)
Šeloni viiendik

**Šeloni viiendik** (vene keeles *Шело́нская пяти́на*) oli Ingerimaa territoorium Novgorodi vabariigis ja hiljem Moskva suurvürstiriigis ja Moskva tsaaririigis. 

Šeloni viiendik asus Luga jõe, Soome lahe ranna, Narva jõe ja Lovati jõe vahelisel alal.

1617. aastal loovutas Moskva tsaaririik piirkonna Rootsi kuningriigi ja Moskva tsaaririigi vahel sõlmitud Stolbovo rahulepingu alusel Rootsi kuningriigile, mille koosseisus kuulus see Rootsi Ingeri koosseisu.

Aastatel 1700–1721 toimunud Põhjasõja tulemusel vallutas Venemaa Peeter I juhtimisel piirkonna uuesti ning liitis lõplikult Venemaaga.  Piirkond liideti moodustatud Ingerimaa kubermanguga.

## Territoorium
Šeloni viiendikku kuulusid: 
*Võssokogorodski maakond (vene keeles *Высокогорский уезд*)
**Võssokoje linn  (*город Высокое*)
**Roždenstvenski pogost (*Рождественский погост*)
**Degoži pogost (*Дегожский*)
**Nikolski pogost (*Никольский*)
**Požerevitsõ pogost (*Пажеревицкий*) 
**Belski pogost (*Бельский*)
*Võšegorodi (*Вышегородский уезд*) 
**Võšegorod linn  (*город Вышегород*)
**Boltšinski pogosti lääneosa (*Болчинский погост*) 
**Oblutški (*Облучский*)
**Võšegorodi pogost (*Вышегородский*)
*Ivangorodi maakond (*Ивангородский*) 
**Ivangorodi linn (*город Ивангород*) 
**Jami linnuselähedased alad (*части окологородья Яма*)
**Ivangorodi linnuselähedased alad (*окологородья Ивангорода*) 
**Petrovskoi pogosti lääneosa (*Петровски погост).
*[[Koškino]] linnamaakond (*Кошкина городка уезд*)
*[[Novgorod]]i (*Новгородский*)
*[[Porhov]]i (*Порховский*)
*[[Russa maakond]] (*Русский*)
*[[Jami maakond]] (*Ямской'') maakonnad.
Pogostite ehk kogukondade piirid olid looduslike piiride järgi kujunenud juba enne riiklike haldusjaotusüksuste moodustamist, seetõttu olid ka pogostid jagatud erinevate maakondade vahel.

Pilt:Sw BalticProv en.png|Ingeri ja Vadjamaa Rootsi kuningriigi Idamereprovintsidena

Ingermanlandia-1727.jpg|Ingeri ja Vadjamaa Peterburi kubermangus 1727. aastal
Maricopa maakond

**Maricopa maakond** (*Maricopa County*) on maakond USA-s Arizona osariigi lõunaosas. Geograafilised koordinaadid on 34°33' N, 112°32' W.

Maakonna halduskeskus ja suurim linn on Arizona pealinn Phoenix, mis on USA suuruselt viies linn.

Maakonna pindala on 23 891 km&sup2;, millest 55 km&sup2; moodustab veepindala.

Elanike arv oli 2020. aasta rahvaloenduse järgi 4 420 568 ja 2010. aasta rahvaloenduse järgi 3 817 117, mis on riigi suuruselt neljas Los Angelese, Cooki ja Harrise maakonna järel. 2000. aastal oli seal 3 072 149 elanikku.

Maakonnas asub viis indiaanlaste reservaati.

## Naabermaakonnad

* La Pazi maakond (läänes)
* Yuma maakond (läänes)
* Pima maakond (lõunas)
* Pinali maakond (kagus)
* Gila maakond (idas)
* Yavapai maakond (põhjas)

## Ajalugu

Maricopa maakond moodustati 14. veebruaril 1871. Maakond on saanud nime marikopa indiaanlaste järgi.

## Poliitika
Marucopa maakond oli varem USA suurim konservatiivseim maakond: kõikidel presidendivalimistel aastatel 1952–2016 hääletas maakond hääletanud Vabariikliku Partei poolt, sellest kolm suuremat maakonda (Los Angelese, Cooki ja Harrise maakond) hääletasid Vabariikliku Partei poolt viimati vastavalt 1984., 1972. ja 2004. aasta presidendivalimistel. Kuigi Phoenix ja Tempe eeslinn, kus asub Arizona Osariigi Ülikool, kalduvad Demokraatliku Partei poole, on teised eeslinnad väga konservatiivsed, näiteks ligi 485 000 elanikuga Mesa on USA kõige konservatiivseim üle 250 000 elanikuga linn. Phoenixi linnastus elab palju Kesk-Lääne osariikidest pärit pensionäre, kelle poliitvaated on vägagi konservatiivsed. Ainult kaks demokraatide kandidaati - Bill Clinton 1996. aastal ja Hillary Clinton 2016. aastal kaotasid maakonnas vähem kui 3 protsendiga. 2020. aastal võitis maakonnas Joe Biden esimese demokraadina peale 72 aastat, 50.1 protsendiga Donald Trumpi 47.9 vastu.

Aastatel 1993–2017 oli maakonna šerifiks vabariiklane Joe Arpaio, kes nimetas ennast tihti "Ameerika karmimaks šerifiks" (*America's Toughest Sheriff*). Tema karmikäelist tegevust on kritiseerinud ka näiteks riiklik justiitsministeerium; ta on alates 2012. aastast korraldanud USA 44. presidendi Barack Obama sünnitunnistuse uurimist ning on väitnud, et see on võltsing.

## Kaitsealad

* Sonora kõrbe rahvusmonument (osa)
* Tonto metsakaitseala (osa)

## Välislingid

* Maricopa maakonna koduleht (*inglise keeles*)
Alamporutšik

**Alamporutšik** (ka *podporutšik*, vene keeles подпоручик) oli ohvitseride madalaim auaste Venemaa keisririigi sõjavägedes alates 1703. aastast. Vastab lipniku või nooremleitnandi auastmele.

Eesti Ajaloomuuseumis asuvad alamporutšiku õlakud.

## Viited
Võõrkeel

**Võõrkeel** on inimese emakeelest erinev keel, mida inimene õpib kas õppeasutuses või iseseisvalt. 

Eesti koolides õpetatakse võõrkeeltena inglise, prantsuse, saksa, hispaania, soome ja teisi keeli, eesti õppekeelega koolides on võõrkeeleks ka vene keel.
Robert Rooba

**Robert Rooba** (sündinud 2. septembril 1993 Tallinnas) on Eesti jäähokimängija, kes mängib Soome kõrgliigaklubis KooKoo ründajana vasakäärel. Ta on klubi meeskonna kapten.

Hooajal 2007–08 debüteeris Rooba Eesti Meistriliiga klubis HC Purikad.

2008. aastal liitus ta Soome klubiga Espoo Blues. Soome kõrgliigas debüteeris ta Espoo Bluesi meeskonnas hooajal 2011–12.

2016. aasta aprillis sõlmis ta esmakordselt lepingu Soome kõrgliigaklubiga Jyväskylä JYP. 2018. aastal võitis ta klubiga Jäähoki Meistrite Liiga. Samal hooajal lõi Rooba Soome kõrgliigas esimest korda vähemalt kümme väravat. Hooajal 2018–19 lõi ta Soome kõrgliigas 17 värvat ja andis kaheksa väravasöötu. Hooaeg 2020–21 oli tema jaoks Soome kõrgliigas seni edukaim, kui lõi liigas 30 väravat ja oli sellega liigas Sebastian Wännströmi järel teisel kohal. Lisaks oli ta Rooba sel hooajal JYP-i resultatiivseim mängija (30+11).

2021. aasta mais sõlmis ta üheaastase lepingu KHL-i klubiga Tšerepovetsi Severstal. Hooajal 2021/22 sai ta KHL-is 39 põhihooaja mänguga kirja viis väravat ja kaks väravasöötu.

2022. aasta mais naasis ta JYP-i, kellega sõlmis kaheaastase lepingu. Hooajal 2022/23 oli ta JYP-i kapten.

2024. aasta septembris sõlmis ta lepingu KooKooga.

Alates 2010. aastast on Rooba mänginud Eesti jäähokikoondises.

## Viited

## Välislingid
* Robert Rooba hockeydb.com lehel
*Eliteprospects - Robert Rooba
Jonathan Toews

**Jonathan Bryan Toews** (sündinud 29. aprillil 1988 Winnipegis Manitoba provintsis) on Kanada jäähokimängija. Ta mängib 2007. aastast NHL-i klubis Chicago Blackhawks.

Aastal 2006 valiti ta NHL Draftis.

## Välislingid
*Jonathan Toews – ESPN
*Jonathan Toews lehel hockeydb.com
Lauanuga

**Lauanuga** on üks vanemaid söögiriistu. Tänapäeval kasutatakse seda enamasti koos kahvliga. Nuga tarvitatakse enamasti toidu tükeldamisel ja kahvlile lükkamisel; täpsem kasutus sõltub konkreetse piirkonna lauakommetest.

Algselt tarvitati söögilauas tavalisi teravaid nuge, et tükeldada tahket toitu, mis pandi suhu käega. Kahvlid levisid Euroopas alles keskajal. Nüüdisajal on lauanoad ohutuse huvides enamasti nürid või kergelt sakilise servaga. 

Lauanoa kõrval pruugitakse söömisel ka mitmesuguseid spetsiifilisemaid nuge nagu võinuga ja juustunuga.

## Ajalugu
Ümara otsaga lauanugade levikule pani aluse Prantsuse kardinal Richelieu, kes käskis 13. mail 1637 oma lauanugade otsad ümaraks viilida. Tema eesmärgiks oli vabaneda külaliste kombest hambavahede puhastamisel nugasid kasutada. See muudatus hakkas õukonnas kiirelt levima ja peagi andis ka Louis XIV välja korralduse pärssimaks terava otsaga lauanugade kasutamist.

## Viited
Kadetikorpus

**Kadetikorpus** on kaitseväe õppeasutus, kus õpetatakse kaadriohvitseriks.

## Vaata ka
*Korpus
*Armeekorpus

## Viited
Coconino maakond

**Coconino maakond** (*Coconino County*) on maakond USA-s Arizona osariigi põhjaosas. Geograafilised koordinaadid on 35°38' N, 112°6' W.

Maakonna halduskeskus ja suurim linn on Flagstaff.

Maakonna pindala on 48 332 km&sup2;, millest 113 km&sup2; moodustab veepindala.

Elanike arv oli 2010. aasta rahvaloenduse järgi 134 421. Aastal 2000 oli elanike arv 116 320.

18 498,8 km&sup2; maakonna osast moodustavad indiaanlaste reservaadid.

## Naabermaakonnad

* Mohave maakond (läänes)
* Yavapai maakond (lõunas)
* Gila maakond (lõunas)
* Navajo maakond (idas)
* San Juani maakond (kirdes)
* Kane'i maakond (põhjas)

## Ajalugu

Coconino maakond moodustati 18. veebruaril 1891 Yavapai maakonna osast.

## Kaitsealad

* Apache-Sitgreavesi metsakaitseala (osa)
* Coconino metsakaitseala (osa)
* Glen Canyon National Recreation Area (osa)
* Suure kanjoni rahvuspark (osa)
* Kaibabi metsakaitseala (osa)
* Prescotti metsakaitseala (osa)
* Sunset Crater Volcano rahvusmonument
* Vermilion Cliffsi rahvusmonument
* Walnuti kanjon rahvusmonument
* Wupatki rahvusmonument

## Välislingid

* Coconino maakonna koduleht (*inglise keeles*)
Coop Ühiskaubandusmuuseum

**Coop Ühiskaubandusmuuseum** (varem **ETK Ühiskaubandusmuuseum**) on Coop Eesti alluvusse kuuluv muuseum, mis tutvustab ühiskaubanduse tekkimist ja arengut Eestis. Muuseum asub Coop Eesti Logistikakeskuse hoones Rae valla Soodevahe külas.

Muuseum asutati 1974.
Premier Restaurants Eesti AS

**Premier Restaurants Eesti AS** on Eesti toitlustusettevõte, mis haldab frantsiisilepingu alusel McDonald'si kiirtoidukohti Eestis. Firma tegutseb 1995. aastast, mil Tallinnas avati Eesti esimene McDonald'si hamburgerirestoran.

2012. aastal oli Premier Restaurantsil Eestis kokku kümme restorani, neist kuus Tallinnas, kaks Tartus, üks Narvas ja Pärnus. 2011. aastal sai firma 257 288 eurot kasumit, 2010. aastal oli ettevõte 293 927 euroga kahjumis. 2011 töötas ettevõttes keskmiselt 503 inimest, kellele maksti töötasuks kokku 2,8 miljonit eurot. 2012. aastal nimetas majandusministeerium Premier Restaurantsi üheks Eesti turismisektori kolmest suurimast ettevõttest (teised kaks olid OÜ TLG Hotell ja OÜ TEZ Tour).

2007. aasta detsembrist kuulub Premier Restaurants Eesti AS Läti firmale Premier Restaurants Latvia SIA. Kõiki McDonald'si harusid Baltimaades haldab Malta ettevõtja Melo Hili juhitud Premier Capital Ltd.

## Viited

## Kirjandus
* Anastassija Sevtšenko "Анализ маркетинговых стратегий на примере Premier Restaurants Eesti AS (McDonalds)"("Turundusstrateegiate analüüs ettevõtte Premier Restaurants Eesti AS (McDonalds) näitel"), Euroakadeemias 2011. aastal kaitstud magistritöö

## Välislingid
* McDonald'si eestikeelne koduleht
* "McDonald'si operaator Premier Restaurants jõudis mullu kasumisse" Delfi, 26. juuni 2012
* "McDonald's avab Pärnus söögikoha septembris" BNS/Pärnu Postimees, 19.07.2010
* "McDonald’si muudatused puudutavad ka Eestit" Postimees, 17. mai 2011
* "Eesti kiirtoiduturu suurimad naudivad prisket kasumit" Äripäev, 15.07.2009
* Oskar Kala "McDonald's Eestis lõpuks kasumis" Äripäev, 06.08.2012
Baltic Restaurants Estonia

**Baltic Restaurants Estonia AS** (varem **Fazer Amica Eesti AS** ja **Fazer Food Services AS**) on Eesti toitlustusettevõte. Baltic Restaurants Estonia haldab mitmeid söögikohti, tegeleb asutuste, ettevõtete ja koolide toitlustamisega ning pakub toitlustusteenust üritustel.

1993. aastal Eestis alustanud firma tegutses algselt Fazeri kontserni (OY Karl Fazer AB) tütarettevõttena Eestis nime all Fazer Amica Eesti AS, 2001. aastal laieneti ka Lätti. 2010. aastal sai ettevõtte uueks nimeks Fazer Food Services AS. 2011. aastal müüs Fazer Grupp Fazeri toitlustusärid Eestis ja Lätis Fazer Food Servicese Läti juhtkonnale. Tehing ei hõlmanud Fazer Grupi teeninduskööki Tallinnas, mis muutus Soome Fazer Food Servicese osaks. Müügi eesmärk Fazeri jaoks oli keskenduda pagaritoodete ja maiustuste tootmisele. Sama aasta septembris võtsid uued omanikud firma nimeks Baltic Restaurants Estonia AS. 2011. aastal oli firmas 620 töötajat, neist 420 Eestis ja 200 Lätis.

## Viited

## Välislingid
* "Toitlustamisega tegeleva Fazer Food Services AS-i uus ärinimi on Baltic Restaurants Estonia AS" Postimees/Baltic Restaurants Estonia AS-i pressiteade, 26.09.2011
* "Fazer Amica vahetab nime Fazer Food Services AS" Fazeri kontserni pressiteade, 10. juuni 2010
* "Fazer Grupp sõlmis Fazer Food Services müügilepingu ettevõtte Läti juhtkonnaga" Fazer Grupi pressiteade, 13. juuni 2011
Konstantin Pätsi Muuseum

**Konstantin Pätsi Muuseum** on Tallinnas asuv mittetulundusühinguna tegutsev muuseum, mis annab ülevaate Konstantin Pätsi elust.

Põhikirja järgi muuseum "kogub, säilitab, uurib, populariseerib ja eksponeerib president Konstantin Pätsi elu ja tööd, Eesti Vabariigi riigivanemate ning teiste riigimeestega seotud materjale teaduslikel, hariduslikel ja kultuurilistel eesmärkidel".

Muuseumi eelkäija oli 1990. aastal Eesti Muinsuskaitse Seltsi Kloostrimetsa klubi asutatud **Konstantin Pätsi memoriaaltuba**, mis asus Tallinna Botaanikaaias. MTÜ registreeriti 28. veebruaril 1996.

## Liikmeskond
Juhatus: Trivimi Velliste (esimees), Elle Lees (abiesimees), Jaan Audru, Siiri Liiv, Marika Reintam;

auliige: Arnold Rüütel (10. maist 2013);

asutajaliikmed (1. detsember 1996): Küllo Arjakas, Mart Aru, Ira Einama, Ain Krillo, Toivo Kuldsepp (surnud 19. detsembril 2000), Siiri Liiv, Elle Lees (suri augustis 2025), Tiina Pikamäe, Mati Raal, Aita Raik, Marika Reintam, Jaanis Tali, Jaan Tamm, Tiina Tojak;

liikmeid: Heino Arumäe, Jüri Engelbrecht, Jüri Kraft, Kalev Kukk, Georg Liidja, Enn Nõu, Helga Nõu, Anto Raukas, Hilda Sabbo, Heli Susi, Seppo Zetterberg, Mihkel Veiderma.

## Viited

## Välislingid
*Muuseumi koduleht (vaadatud 10. juuli 2013)
Fazer Eesti AS

**Fazer Eesti AS** on Soome kontserni OY Karl Fazer AB tütarettevõte Eestis, mis tegeleb kondiitri- ja pagaritoodete turustamisega. Firma asutati 1993. aastal, kui Tallinnas Kadakal (Kadaka tee 70D) avati leivatehas. 2014. aastal Tallinna tehas suleti ning tootmisliinid viidi üle Fazeri Ogre ja Kaunase tehastesse.

## Viited

## Välislingid
*Fazer Eesti koduleht
Katharine Scott Bishop

**Katharine Scott Bishop** (neiupõlvenimi Katharine Scott, 23. juuni 1889 New York – 20. september 1975) oli Ameerika Ühendriikide anatoom, arst ja histoloog.

## Haridus ja töö
Ta õppis Wellesley ja Radcliffe'i Kolledžis. 
*1915 – lõpetas Johns Hopkinsi ülikooli Meditsiinikooli anatoomi eriala.
*1915–1923 õpetas California Ülikooli Meditsiinikoolis histoloogiat. Õpetamise kõrval tegeles ka teadustööga ning avaldas teaduspublikatsioone.
*1924–1929 töötas histopatoloogina San Franciscos Georg William Hooperi nimelises Meditsiiniuuringute Instituudis.
*1938–1953 töötas Alta Batesi haiglas (ingl k *Alta Bates Hospital*) Berkeleys.

## Panus teadusse
*1922. aastal avastas ta koos Herbert McLean Evansiga mitu aastat kestnud rottide toitumiseksperimentide käigus rasvlahustuva toidufaktori X ehk X-vitamiini ehk antisteriilse faktori (hilisem nimetus E-vitamiin, mis on hädavajalik rottide viljakusega, nii spermatosoidide komplekteerimise kui ka tiinuse (platsenta moodustumisega (ingl k *placentation*)) ja rotipoegade sünniga, seotult. Toitumiseksperimentide, mille käigus rottide toidusedel koosnes nn Osborne'i ja Mendeli "standarddieedist" : kaseiinist (18%), tärklisest (küpsetatud ja kuivatatud) (54%), rasvast (15%), võirasvast (9%) ja sooladest (4%, vastavalt McCollumi No. 185-le) koos adekvaatse A-vitamiini (kalamaksaõlina), B-vitamiini (0,4–0,6 g pärmina) ja C-vitamiini (apelsinimahlana), tulemusel muutusid nii emas- kui ka isasrotid steriilseks ehk sigimisvõimetuks. Mõlema soo sigimisvõime taastus, kui toidule lisati salatilehti, ka hariliku lutserni kuivatatud lehed tundusid rottide sigimisele samalaadset toimet avaldavat. Esialgselt arvasid nad selle C-vitamiini toime olevat, kuid hiljem selgus, et salati (ingl k *lettuce*) toimet avaldas rasvaine fraktsioon ja et samalaadset toimet avaldas ka nisuiduõli (tiinete rottide igapäevasele toidule lisati tilgake nisuteradest valmistatud õli).

## Publikatsioonid (osaline)
*1921 koos Herbert McLean Evansiga, *On the Differential Reaction to Vital Dyes Exhibited by the Two Groups of Connective-tissue Cells*. Carnegie Institution of Washington.http://archive.org/stream/carnegieinstitut1921273carn#page/n3/mode/2up;
*1922. koos Herbert McLean Evansiga, *On the Existence of a Hitherto Unrecognized Dietary Factor Essential for Reproduction*, (December 8, 1922) is an article from Science, Volume 56. Veebiversioon (vaadatud 14.07.2013)

## Eraelulist
*1921. aastal abiellus ta advokaat Tyndall Bishopiga. Neil sündis kaks tütart.

## Viited
Kolme Sõsara Hõrgutised

**Kolme Sõsara Hõrgutised** (setu keeles **Kolme Sõsarõ Hõrgutisõ**) on kaubamärk, mille all tegutseb Võru maakonna toitlustusettevõte **OÜ Alternatura**, kolme õe – Kadri, Kerti ja Triin Visseli – perefirma.

Kolme Sõsara Hõrgutised toitlustab Waldorfi kooli Johannese Kool Rosmal, haldab Piusa koobaste külastuskeskuse kohvikut ning pakub toitlustusteenust üritustel. Ettevõtte omapära on kohalikku päritolu toorainetest mahetoit, milles ei kasutata poolfabrikaate. Toitlustusega tegelevad õed Visselid 2007. aasta Seto Kuningriigi päevadest saati.

Firma võitis toiduainekonkursi "Kuldne maius 2010".

## Välislingid
* Kolme Sõsara Hõrgutiste koduleht
* Kolme Sõsara Hõrgutiste toidublogi
* Kolme Sõsara Hõrgutised Facebookis
* "Kooli köök, kus muudetakse maailma" Pere ja Kodu, märts 2012 (Rosma Haridusseltsi kodulehel)
* Inno Tähismaa "Tippkokk tegi Rosma koolis mahetoitu" Võrumaa Teataja, 18. oktoober 2012
* Mirjam Nutov "Rosmal tehakse koolitoidurevolutsiooni" Maaleht, 11. november 2011
* "Huvitaja" Vikerraadio, 21.02.2011
* Mirjam Nutov "Reeded on koogipäevad" Lõunaleht, 26.05.2011
* Heidit Kaio "Koolitoit on ohtlikult ühekülgne!" Eesti Ekspress, 29. september 2011
Kalevi martsipanituba

**Kalevi martsipanituba** on Tallinnas aadressil Pikk 16 asuv, Maiasmoka kohviku juurde kuuluv muuseum, mis annab ülevaate martsipani ajaloost. Muuseum asutati 2000. aastal. 

Muuseumitoa eelkäija oli *Kalevi Maiustustemuuseum*, mis asus aadressil Pärnu mnt 139a. Pärast selle hoone müüki viidi muuseumieksponaadid aadressile Pikk 16, kus asub *Kalevi martsipanituba*.

## Viited

## Välislingid
* Martsipanitoast Maiasmoka kohviku kodulehel (vaadatud 15.06.2022)
Jaan Poska muuseum

**Jaan Poska muuseum** on Tallinnas asuv muuseum.

Muuseum loodi Jaan Poska Mälestusfondi eestvõttel ja uksed avas see 2008. aastal. Muuseum asub majas, kus elas Jaan Poska.

## Viited
Majandusajaloo muuseum

**Majandusajaloo muuseum** oli Tallinnas asuv muuseum, mis tutvustas paljude majandusharude (nt tööstuse, ehituse, energeetika, transpordi) temaatikat. Põhjalikumalt käsitles muuseum Eesti endiste kaubandusorganisatsioonide ja ettevõtete tegevust. Enamik materjalidest pärines alates 1944. aastast.

Muuseum asutati 1974. aastal. Selle eelkäijaks oli kaubandusajaloo muuseum. Muuseumi kauaaegne eestvedaja oli Leonid Gordejev.

Muuseum likvideeriti 2016. aastal, museaalid anti üle riigiarhiivile ja muuseumidele.

## Viited
Kiek in de Köki kindlustustemuuseum

**Kiek in de Köki kindlustustemuuseum** on Tallinna Linnamuuseumi filiaal, kuhu kuuluvad lisaks Kiek in de Köki suurtükitornile veel Neitsitorni muuseum-kohvik, kummituslugudega kuulsaks saanud Tallitorn ja Lühikese jala väravatorn.

Lisaks tornidele kuuluvad kindlustustemuuseumisse ka Ingeri ja Rootsi bastionide alused bastionikäigud. Käikudes asub ka raidkivimuuseum.

Kiek in de Köki ekspositsioon annab ülevaate kunagisest sõjapidamisest, katkust ja näljahädadest ning tutvustab kuritegusid ja karistusi keskaegses linnas.

Neitsitorni vanalinnavaatega kohvik pakub nii ajaloolist kui kaasaegset menüüd. Ekspositsioon võlvkeldris tutvustab Taani rahvuslipu Dannebrogi legendi Eesti kunstis ja Taani sümboleid Eesti heraldikas.

Bastionikäigud ehitati 17.–18. sajandil. Bastionikäikude ekspositsioon tutvustab kaitserajatiste ajalugu ja tähtsamaid sõjalisi sündmusi. Seal asub ka rikkalik raidkivide ekspositsioon.


Raidkivimuuseumi avamine (37).jpg|Raidkivimuuseumi avamine 2016. aastal
“Purustatud linnasüda“ 2014 (011).jpg|"Purustatud linnasüda" (2014)
Künnapi näitus Kökis 84 (02).jpg|Jaan Künnapi fotonäitus 1984. aastal
Mikk Mikiver ja Kiiri Tamm. 83.jpg|Heinrich IV esietendus 1983. aastal
Tallinn Stadtmauer 31.JPG|Neitsitorn ja Kiek in de Kök (2014)


## Viited

## Välislingid
*Filiaalist Tallinna Linnamuuseumi kodulehel
Kolga muuseum

**Kolga muuseum** on Kuusalu vallas Kolga alevikus Kolga mõisahoones asuv muuseum, mis tutvustab endise Kuusalu kihelkonna kultuuripärandit.

Muuseum avati 1994. aastal.

## Viited
Cochise'i maakond

**Cochise'i maakond** (*Cochise County*) on maakond USA-s Arizona osariigi kaguosas. Geograafilised koordinaadid on 31°52' N, 109°45' W.

Maakonna halduskeskus on Bisbee ja suurim linn Sierra Vista.

Maakonna pindala on 16 107 km&sup2;, millest 128 km&sup2; moodustab veepindala.

Elanike arv oli 2010. aasta rahvaloenduse järgi 131 346. Aastal 2000 oli elanike arv 117 755.

## Naabermaakonnad

* Santa Cruzi maakond (edelas)
* Pima maakond (läänes)
* Grahami maakond (põhjas)
* Greenlee maakond (kirdes)
* Hidalgo maakond (idas)
* Agua Prieta (lõunas)
* Cananea vald (lõunas)
* Naco (lõunas)
* Santa Cruzi vald (lõunas)

## Ajalugu

Cochise'i maakond moodustati 9. veebruaril 1881 Pima maakonna idaosast. Maakond on saanud nime legendaarse tširikahua-apatši sõjapealiku Cochise'i järgi. 1929. aastani oli maakonna halduskeskus Tombstone, sellest ajast on halduskeskus olnud Bisbee. 19. sajandil oli Cochise'i maakond üks Metsiku Lääne tulipunkte.

## Kaitsealad

* Chiricahua rahvusmonument
* Coronado metsakaitseala (osa)
* Coronado mälestusmärk
* Kartchner Caverns State Park
* Leslie Canyon National Wildlife Refuge
* San Pedro Riparian National Conservation Area

## Viited

## Välislingid

* Cochise'i maakonna koduleht (*inglise keeles*)
Pima maakond

**Pima maakond** (*Pima County*) on maakond USA-s Arizona osariigi lõunaosas. Geograafilised koordinaadid on 32°03' N, 111°49' W.

Maakonna halduskeskus ja suurim linn on Tucson.

Maakonna pindala on 23 800 km&sup2;, millest 5 km&sup2; moodustab veepindala. Lõunas piirneb maakond Mehhiko Sonora osariigiga.

Elanike arv oli 2020. aasta rahvaloenduse järgi 1 043 433. Aastal 2010 oli elanikke 980 263 ja 2000. aastal 843 746. Elanike arvult on Pima maakond Arizona osariigis teisel kohal.

Ligi 95 protsenti maakonna elanikest elab maakonna idaosas, kus asub Tucsoni linnastu. Maakonna keskosa linnastust läänes hõlmab *[[Tohono O'odhami]]* indiaanlaste reservaat (*Tohono Oʼodham Indian Reservation*), mis ulatub üle maakonna piiri Maricopa ja Pinali maakonda. Tohono O'odhami reservaadi hulka kuulub ka Tucsonist lõunasse jääv väiksem San Xavieri reservaat, kus asub 18. sajandi lõpus hispaanlaste rajatud misjon ja kolm indiaanikasiinot. Lisaks asub San Xavieri reservaadist põhjas *Pasqua Yaqui* hõimu reservaat.

## Naabermaakonnad
* Yuma maakond (läänes)
* Maricopa maakond (põhjas)
* Pinali maakond (põhjas)
* Grahami maakond (kirdes)
* Cochise'i maakond (idas)
* Santa Cruzi maakond (kagus)
* Altar, Mehhiko (lõunas)
* Caborca vald, Mehhiko (lõunas)
* Plutarco Elías Callese vald, Mehhiko (lõunas)
* Sáric, Mehhiko (lõunas)

## Ajalugu
Pima maakonna ala läks USA-le 1853. aastal Gadseni ostuga. Pima maakond moodustati 9. novembril 1864 ning maakond on üks neljast originaalsest maakonnast Arizonas. Maakond on saanud nime pima indiaanlaste järgi. Algselt hõlmas Pima maakond kogu Arizona territooriumi ala, mis jäi laiuskraadist 113° 20' idasse ja Gila jõest lõunasse. Hiljem moodustati Pima maakonna alast Cochise'i, Grahami ja Santa Cruzi maakond.

## Linnad
*Marana (51 908 elanikku 2020. aasta rahvaloenduse seisuga)
*Oro Valley (47 070 elanikku)
*Sahuarita (34 134 elanikku)
*South Tucson (4613 elanikku)
*Tucson (542 629 elanikku)

## Kaitsealad
* Buenos Aires National Wildlife Refuge
* Catalina State Park
* Cabeza Prieta National Wildlife Refuge (osa)
* Coronado metsakaitseala (osa)
* Ironwood Foresti rahvusmonument (osa)
* Organ Pipe Cactuse rahvusmonument
* Saguaro rahvuspark

## Maanteed
*  Interstate 10
*  Interstate 19
*  State Route 77
*  State Route 83
*  State Route 85
*  State Route 86
*  State Route 210
*  State Route 989

## Välislingid

* Pima maakonna koduleht (*inglise keeles*)
Kassari ekspositsioonimaja

**Kassari ekspositsioonimaja** ehk **Kassari muuseumimaja** on Hiiumaal Hiiumaa vallas Kassari saarel Kassari külas endises Kassari mõisa valitsejamajas asuv muuseum, Hiiumaa Muuseumi filiaal.

Hiiumaa Muuseum asutati 28. mail 1967 praeguses ekspositsioonimajas. Kui muuseum sai uue peahoone Kärdlas, jäi Kassari maja filiaaliks, kus paikneb püsiekspositsioon Hiiumaa ajaloo teemal. Tuntumate eksponaatide seas on Hiiumaa Hirmuks kutsutud isahundi topis ja 1994. aastal hukkunud parvlaeva Estonia päästepaat.

2017. aastal avati muuseumi õuel Kassarilt pärit Eesti riigisekretäri ja "Eesti entsüklopeedia" peatoimetaja Ülo Kaevatsi mälestuspink.

## Viited

## Välislingid
* Kassari muuseumimaja Hiiumaa Muuseumi kodulehel
* Muuseumist Hiiumaa Muuseumi varasemal kodulehel (koopia Internet Archive'is 25.10.2014 seisuga)
* Muuseumist Hiiumaa Muuseumi varasemal kodulehel (koopia Internet Archive'is 03.12.2013 seisuga)